《清夜偶成》
宋代·董嗣杲

东林与西林，只有矮墙隔。
远永共家风，各自立茅棘。
我游难尽兴，入眼眩金碧。
孤塔插空斜，万树屯云窄。
香炉拥烟紫，莲花照亭白。
未闻海潮音，多时坐饥迫。
淮僧心胆粗，迎送勤朝夕。
疾趋谓有礼，健论本无益。
谁夸绝俗高，反事望尘役。
逆料达者性，冥心灭踪迹。
日西乱鸟啼，俯仰阅今昔。
清游未遽返，忍冷坐寒石。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。